armvectores/hy_wikipedia_2023 huggingface dataset:
Հրեշտակ կամ դև (հեռուստասերիալ)

«Հրեշտակ կամ դև» (իսպ.՝ Ángel o demonio), «Plural Entertainment»-ի կողմից արտադրված իսպանական միստիկ հեռուստասերիալ։ Հեռարձակվել է Telecinco հեռուստաալիքով, 2011 թվականին։
Իսպանական հեռուստատեսությամբ հեռուստասերիալի պրեմիերան տեղի է ունեցել 2011 թվականի փետրվարի 1-ին։


== Պատմություն ==

Առաջին եթերաշրջանի հեռարձակումն սկսվել է 2011 թվականի փետրվարի 1-ին, «Telecinco» հեռուստաալիքով։ Երեք օր անց (փետրվարի 4-ին) դիտորդների թիվը կազմել է 3,3 մլն մարդ (ընդհանուր լսարանի 15,9% -ը)։ Նախատեսվում էր թողարկել երկու եթերաշրջան` յուրաքանչյուրում 13 սերիա, սակայն վերջնական արդյունքում երկրորդ եթերաշրջանի սերիաների թիվը նվազել է` հասնելով 9-ի։ Telecinco-ի որոշման համաձայն, երկրորդ եթերաշրջանի ցուցադրումն սկսվել է առաջին եթերաշրջանի ավարտից անմիջապես հետո (առաջին եթերաշրջանն ավարտվել է 2011 թվականի մայիսի 10-ին, երկրորդն սկսվել է մեկ շաբաթ անց, մայիսի 17-ին)։


== Սյուժե ==
Հեռուստասերիալը պատմում է Վալերիայի ճակատագրի մասին, ով մի անգամ տնից փախչելուց հետո իմանում է, որ ինքը Մալակ է` մաքուր հոգով աղջիկ, հրեշտակ։ Այժմ իր դաստիարակի` Նատաէլի օգնությամբ նա պետք է պայքարի դևերի, «ընկած հրեշտակների» դեմ, ովքեր ցանկանում են նրան իրենց կողմը դարձնել։
Յուրաքանչյուր սերիա պատմություն է որևէ մարդու կյանքի մասին, ում Վալերիան պետք է օգնի։ Այդ հարցում նրան օգնում է գիրքը, որի էջերը դատարկ են և լրացվում են միայն նրան նոր առաջադրանք տալու համար։
Սյուժեի գծերից մեկը Դամիանի` ընկած հրեշտակ, դևի հետ հարաբերություններն են։


== Դերերում ==
Աուրա Գարիդո-Վալերիա
Մարու Վալդիվելսո-Լայա
Խայմե Օլիաս-Դամիան
Մանու Ֆուլլոլա-Նատաէլ
Կարմեն Սանչես-Դունա
Կառլա Նիետո-Իրիս
Մար Սաուրա-Ալեքսիա
Խորխե Սուկետ-Գրասիել
Մարտա Տորնե-Մարգոտ
Մարինա Սալաս-Լուսիա


== Պարգևներ և մրցանակներ ==
«2011 թվականի Իսպանական լավագույն հեռուստասերիալ», առաջադրում։
«Լավագույն կանացի դեր» անվանակարգ, առաջադրում, (2011) (Աուրա Գարրիդո)։
Մրցանակ «Լավագույն կանացի դեր» անվանակարգում (Կառլա Նիետո)։


== Ծանոթագրություններ ==


== Արտաքին հղումներ ==
Հեռուստասերիալի պաշտոնական կայք
Ռաևկա (գյուղ, Տույմազինսկի շրջան)

Անվան այլ կիրառումների համար տե՛ս՝ ՌաևկաՌաևկա (ռուս.՝ Раевка, բաշկիրերեն՝ Раевка), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 94 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եկեք պարենք (ֆիլմ)

Եկեք պարենք (անգլ.՝ Shall We Dance), 2004 թվականին նկարահանված ռոմանտիկ կատակերգություն։ Ֆիլմի ռեժիսորն է Պիտեր Չելսոմը։ Գլխավոր դերերում են Ջենիֆեր Լոպեսը և Ռիչարդ Գիրը։ 1996 թվականին նկարահանված ճապոնական համանուն ֆիլմի ձևափոխված տարբերակն է։


== Դերերում ==


== Ծանոթագրություններ ==


== Արտաքին հղումներ ==
Ֆիլմի պաշտոնական կայքը Archived 2010-03-17 at the Wayback Machine.(անգլ.)
«Արի պարենք»(անգլ.) ֆիլմը Internet Movie Database կայքում
Ֆիլմի ակնարկ Роджер Эберт
Ֆիլմի ակնարկ Նյու Յորք թայմս
Սելին

Սելին, ֆրանսիական նորաձևության տուն, որը հիմնադրվել է 1945 թվականին Սելին Վիպիանի և նրա ամուսնու՝ Ռիշարի կողմից։
Նորաձևության տունը մասնագիտացել է համանուն ապրանքանիշի կանացի պայուսակների, «լյուքս» դասի նորաձև հագուստի և աքսեսուարների արտադրությամբ։ 1996 թվականից ընկերությունը հանդիսանում է LVMH միջազգային հոլդինգի մաս։
Ներկայումս ընկերությունն ունի ավելի քան հարյուր սեփական բուտիկներ ամբողջ աշխարհում, իր արտադրանքը վաճառում է համացանցի միջոցով, ինչպես նաև ներկայացնում է իր հավաքածուները աշխարհի բազմաթիվ հանրահայտ նորաձևության խանութներում, ինչպիսիք են ЦУМ-ը Մոսկվայում, Barneys New York-ը Նյու Յորքում և շարք այլ խանութներ։


== Բրենդի պատմություն ==
Ի սկզբանե ընկերությունը, լինելով առաջինը մանկական հագուստի նորաձևության և շքեղության ոլորտում, մասնագիտացել է մանկական կոշիկների արտադրության մեջ։
Սակայն 1960 թվականին որոշել են սկսել կանանց շքեղ նորաձևության աքսեսուարների արտադրություն՝ «լյուքս» դասի պայուսակներ, ձեռնոցներ և այլն, ինչով և ընկերությունը մինչ օրս զբաղվում է։


== Ծանոթագրություններ ==
Վիլհելմ Պուրվիտիս

Վիլհելմ Կարլիս Պուրվիտիս (լատիշ․՝ Vilhelms Kārlis Purvītis, խորհրդային գրականության մեջ՝ Պուրվիտ փետրվարի 20 (մարտի 3), 1872, Zaube Parish, Ռիգայի շրջան, Լիֆլանդիայի նահանգ, Ռուսական կայսրություն - հունվարի 14, 1945(1945-01-14)[…], Բադ Նաուհայմ, Վետերաու, Դարմշտադտի վարչական շրջան, Հեսսեն, Գերմանիա), լատիշ նկարիչ։ 
1890-1897 թվականներին սովորել է Պետերբուրգի գեղարվեստի ակադեմիայում Արխիպ Կուինջիի մոտ։
1919-1934 թվականներին եղել է Լատվիայի գեղարվեստի ակադեմիայի (Ռիգա) ռեկտոր, 1921-1944 թվականներին՝ դրա բնանկարի արվեստանոցի ղեկավար։


== Աշակերտներ ==
Աշակերտներից են՝ Է․ Կալնինշը, Ն․ Բրեյկշը, Կ․ Մելբարզդիսը։


== Ստեղծագործություններ ==
Ստեղծել է բնապատկերներ, որոնց բնորոշ են բնության կերպարի ընդհանրացվածությունն ու նրա ընկալման հուզականությունը, գունապատկերի ինտենսիվությունը («Ձմեռային բնապատկեր», 1898, «Գաուի գետի ոլորանը», մոտ 1908, «Աշուն», մոտ 1929, «Գարուն», 1930-ական թթ․ սկիզբ, «Խոտի բարդոցներով բնապատկեր», մոտ 1936, բոլորը՝ Լատվիական ԽՍՀ գեղարվեստական թանգարան, Ռիգա)։


== Ծանոթագրություններ ==
Մարգարիտա (Կոլումբիա)

Մարգարիտա (իսպ.՝ Margarita), քաղաք և մունիցիպալիտետ Կոլումբիայի հյուսիսում ՝ Բոլիվար դեպարտամենտում։


== Պատմություն ==
Բնակավայրը, որից քաղաքը հետագայում աճել է, հիմնադրվել է 1600 թվականին։ Քաղաքի անվանումը կապված է Մարգարիտա Դուրան դե Կոգոլոյի անվան հետ, այն հողամասի սեփականատերը, որի վրա հիմնվել է բնակավայրը։ Մարգարիտայի մունիցիպալիտետը ստեղծվել է առանձին վարչական միավոր 1882 թվականին։


== Աշխարհագրական դիրք ==
Քաղաքը գտնվում է դեպարտամենտի կենտրոնական մասի արևելքում, Մագդալենա գետի Մոմպոս վտակի ձախ ափին, դեպարտամենտի վարչական կենտրոն Կարտագեն քաղաքից մոտ 186 կմ հարավ-արևելք։ Բացարձակ բարձրությունը ծովի մակարդակից 28 մետր է։
Մարգարիտա մունիցիպալիտետը հարավ-արևելքում սահմանակից է Աթիլլո դե Լոբայի մունիցիպալիտետին (արևելյան մասը), հարավում ՝ Բարանկո դե Լոբայի և Պինիլոսի մունիցիպալիտետներին, հարավ-արևմուտքում ՝ Աթիլո դե Լոբայի մունիցիպալիտետին (արևմտյան մասը), արևմուտքում `Սան Ֆերնանդոյի մունիցիպալիտետին, հյուսիսում և հյուսիս-արևելքում` Մագդալենա դեպարտամենտի տարածքին։ Մունիցիպալիտետի տարածքը 295 կմ² է։


== Բնակչություն ==
Կոլումբիայի ազգային վիճակագրության վարչակազմի տվյալների համաձայն ՝ 2015 թվականին քաղաքի և մունիցիպալիտետի համատեղ բնակչությունը կազմել է 9,876 մարդ։ Քաղաքապետարանի բնակչության դինամիկան ըստ տարիների.2005 թվականի մարդահամարի համաձայն, տղամարդիկ կազմել են Մարգարիտայի բնակչության 53.4% ​​-ը, կանայք ՝ համապատասխանաբար 46.6%: Ռասայականորեն, սպիտակամորթներն ու մետիսները կազմել են քաղաքի բնակչության 90.1% -ը. սևամորթները, մուլատները՝ 0,9%: Գրագիտության մակարդակը ողջ բնակչության համար կազմել է 71.8%:


== Տնտեսություն ==
Մարգարիտայի տնտեսությունը հիմնված է գյուղատնտեսության վրա։ Արտահանման գլխավոր արտադրանքը նարինջն է։
Մունիցիպալիտետի և քաղաքային ձեռնարկությունների ընդհանուր թվի 42.9% -ը սպասարկման ոլորտի ձեռնարկություններ են, 26.5% -ը առևտրային ձեռնարկություններ են, 30.6% -ը տնտեսության այլ ոլորտների ձեռնարկություններ են։


== Ծանոթագրություններ ==
Վոլոն (Վերին Պրովանսի Ալպեր)

Վոլոն (ֆր.՝ Volonne), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Վոլոն կանտոնի կազմի մեջ։ Համայնքի շրջանը՝ Ֆորկալկե։
Համայնքի INSEE կոդ՝ 04244։


== Բնակչություն ==
Համայնքի բնակչությունը 2008 թվականին կազմում էր 1648 մարդ։


== Կլիմա ==
Վոլոնի կլիման միջերկրածովային է։ Ամառը տաք է և չորային իսկ ձմռանը ցուրտ, երբեմն սառնամանիքային։


== Տնտեսություն ==
2007 թվականի տվյալներով 990 աշխատունակ տարիքի մարդկանցից (15-64 տարեկան) 705-ը տնտեսապես ակտիվ էին, 285-ը անգործ (ակտիվության ցուցանիշը 71,2 %, 1999 թվականին եղել է՝ 68,1 %)։ 705 աշխատունակ բնակիչներից 629-ը աշխատում էին (352 տղամարդ և 277 կին), անաշխատանք էին 76-ը (33 տղամարդ և 43 կին)։ 285 անգործ մարդկանցից 70-ը աշակերտներ կամ ուսանողներ են, 108-ը թոշակառու, 107-ը չէին աշխատում այլ պատճառներով։


== Տեսարժան վայրեր ==
Սեն Մարտեն եկեղեցի (XI դար)
Սեն Ժան դը Տարավոն ժամատուն
Նոտր Դամ դը Սալ ծխական եկեղեցի՝ 1700 թվական


== Պատկերասրահ ==

		
		


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Վոլոն» (ֆրանսերեն)։ Արխիվացված օրիգինալից 2012-10-02-ին։ Վերցված է 2012-8-11 
«Վոլոն» (ֆրանսերեն)։ cassini.ehess.fr։ Արխիվացված օրիգինալից 2013-01-22-ին։ Վերցված է 2013-01-11
Նեֆմեզեն

Նեֆմեզեն (ֆր.՝ Neufmaison), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 57 մարդ, բնակչության խտությունը` 8.07 մարդ/կմ²։ Բնակավայրը զբաղեցնում է 7.06 կմ² տարածք։


== Աշխարհագրություն ==
Գտնվում է Փարիզ քաղաքից 190 կմ հյուսիս-արևելք, Շալոն ան Շամպայն քաղաքից 90 կմ հյուսիս, Շառլվիլ Մեզիեր քաղաքից 15 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 35 աշխատունակ (15-64 տարեկան) բնակիչ, որոնցից ակտիվ էին 31-ը, իսկ ոչ ակտիվները` 4։ Ակտիվության ցուցանիշը կազմում է 88,6 %։ 31 աշխատունակ մարդկանցից աշխատել է 30 անձ (15 տղամարդ և 15 կին)։ Գործազուրկ են եղել 1 անձ (1 տղամարդ և 0 կին)։ 4 անաշխատունակներից 2-ը եղել են աշակերտներ կամ ուսանողներ, 1-ը` թոշակառուներ, իսկ 1-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բումերանգ (հեռուստաալիք)

Անվան այլ կիրառումների համար տե՛ս՝ Բումերանգ (այլ կիրառումներ)Boomerang, ամերիկյան մանկական հեռուստաալիք Cartoon Network հեռուստացանցի կազմում. Որպես ինքնուրույն արբանյակային հեռուստաալիք հեռարձակվում է 2000 թվականի ապրիլի 1-ից։ Գործում է հեռուստաալիքի բրիտանական, ավստրալիական, գերմանական, իսպանական, ֆրանսիական, բրազիլական և լեհական տարբերակները։


== Պաշտոնական կայք ==
Պաշտոնական կայք Archived 2008-10-07 at the Wayback Machine. (անգլ.)
Բրիտանական կայք (անգլ.)
Սենինո (գյուղ, Դեմիդովսկի շրջան)

Սենինո (ռուս.՝ Сенино), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խիարթանք

Խիարթանք, գյուղ Արևմտյան Հայաստանում, Բիթլիսի վիլայեթի Խլաթի գավառակում։ Գտնվում էր Խլաթ քաղաքից 14 կմ հյուսիս՝ Նազիկ լճակի հյուսիսարևելյան կողմում։
XX դարի սկզբին ուներ 12 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Մարկուս Ռաշֆորդ

Մարկուս Ռաշֆորդ (անգլ.՝ Marcus Rashford, ծնվել է 1997 թվականի հոկտեմբերի 31, Մանչեստեր)-անգլիացի ֆուտբոլիստ, որը հանդես է գալիս «Մանչեթտեր Յունայթեդ» ակումբում։


== Ակումբային Կարիերա ==
Մարկուս Ռաշֆորդը 5 տարեկան հասակից հանդես է եկել մոտակա «Ֆլետչեր Մոսս Ռենջերներ» ակումբում, որտեղ ժամանակին հանդես են եկել այնպիսի խաղացողներ, ինչպիսի Դաննի Ուելբեկը, Ջեսսի Լինգարդը։ Ռաշֆորդով հետաքրքրվում էին այնպիսի անկումբներ, ինչպիսին էին «Էվերտոնը», «Լիվերփուլը», «Մանչեստեր Յունայթեդը» և «Մանչեստեր Սիթին»։ Հիմնական պայքարի մեջ էին մտնում Մանչեստերյան երկու ակումբները։ Ռաշֆորդը մարզվում էր Յունայթեդի և Սիթիի դաշտում։ Բայց 15 տարեկան հասակում Մարկուսը ընտրեց «Մանչեստեր Յունայթեդ»-ը։ 
Փետրվարի 25-ին 2016 թվականի իր դեբյուտը անցկացրեց «Մանչեստեր Յունայթեդ»-ի հիմնական կազմում ըննդեմ «Միտյուլլանդ» ակումբի դեմ, որտեղ խփեց երկու գոլ, իսկ «Մանչեստեր Յունայթեդ»-ը հաղթեց։ 18 տարեկան հասակում, նա դարձավ «Մանչեստեր Յունայթեդ»-ի պատմության ամենաերիտասարդ ֆուտբոլիստը, ով գոլ է խփել Եվրոպական առաջնություններում, անցնելով Ջորջ Բեսթի ռեկորդը։ Փետրվարի 28-ին Պրեմիեր Լիգայի դեբյուտային խաղում խփեց 2 գոլ և տվեց 1 գոլային փոխանցում, ընդդեմ «Արսենալ»-ի։ Այդ խաղը վերջացավ «Մանչեստեր Յունայթեդ»-ի 3-2 հաղթանակով։


== Անձնական կյանք ==
Մարկուսը ունի 3 եղբայր և 1 քույր։ Իր դեբյուտային խաղի ժամանակ, նա ապրում էր իր մոր և քրոջ հետ։


== Ծանոթագրություններ ==
Մոնտե-Կարլոյի մեթոդ

Մոնտե-Կարլոյի մեթոդ, վիճակագրական փորձարկումների մեթոդ, հաշվողական մաթեմատիկայի մեթոդ, որը հենվում է պատահական մեծությունների և պրոցեսների մոդելավորման և փնտրվող մեծությունների վիճակագրական գնահատականների կառուցման վրա։ Մոնտե-Կարլոյի մեթոդի կիրառման առաջին և պարզագույն դեպքը л թվի մոտավոր հաշվումն է (Բյուֆֆոն, 1777)։ Ընդունված է, որ Մոնտե-Կարլոյի մեթոդը սկզբնավորվել է 1944 թվականին՝ ատոմային ռեակտորների, ինչպես նաև ատոմային ռումբի ստեղծման աշխատանքների մաթեմատիկական ապահովման կապակցությամբ (Զ․ Նեյման, Ս․ Ուլամ, է․ Ֆերմի)։ Մոնտե-Կարլոյի մեթոդը բուռն թափով սկսեց զարգանալ էլեկտրոնային հաշվողական մեքենաների (ԷՀՄ) երևան գալուց հետո և սկզբում կիրառվում էր ճառագայթման տեղափոխման ու նեյտրոնային ֆիզիկայի բարդ խնդիրների (որոնց նկատմամբ դասական թվային մեթոդները կիրառելի չէին) լուծման համար։ Այնուհետև այն սկսեց կիրառվել նաև խաղերի տեսության, մասսայական սպասարկման և այլ խնդիրների լուծման համար։ Խնդիրը Մոնտե-Կարլոյի մեթոդով լուծելու համար նախ կառուցում են խնդրի հավանականական մոդելը՝ ներկայացնում են որոնվող մեծությունները, օրինակ՝ բազմաչափ ինտեգրալը, պատահական պրոցեսի ֆունկցիոնալի մաթեմատիկայի սպասման տեսքով, որը հետագայում մոդելավորում են ԷՀՄ-ով։ Լավ հայտնի են նաև 2 սեռի ինտեգրալ հավասարումների, հանրահաշվական հավասարումների, էլիպսական եզրային խնդիրների լուծման, օպերատորների սեփական արժեքների գնահատման հավանականական մոդելները։
Աստղեր և զինվորներ

«Աստղեր և զինվորներ» (հունգ.՝ Csillagosok, katonák), Միկլոշ Յանչոյի համատեղ խորհրդա-հունգարական կինոֆիլմը։ Մասնակցել Է Կաննի փառատոնի 1968 թվականի ծրագրին, սակայն փառատոնը չեղյալ է հայտարարվել Ֆրանսիայում մայիսյան իրադարձությունների կապակցությամբ։ 1969 թվականին կինոնկարը ֆրանսիական կինոքննադատների սինդիկատի կողմից արժանացել է Լեոն Մուսինակի մրցանակի որպես լավագույն արտասահմանյան ֆիլմ։ Խորհրդային վարձույթում 1968 թվականի սեզոնի արդյունքներով ֆիլմը դիտել  է 2,6 միլիոն հանդիսական 112 պատճեն տիրաժի դեպքումՖիլմն ունի այլ անվանում՝ «Կարմիր և սպիտակ»։ Պրեմիերան կայացել է 1967 թվականի նոյեմբերի 4-ին։
Ֆիլմը ցույց է տալիս պատերազմի առօրյան հունգարացի կարմիրգվարդիականների աչքերով, որոնք մասնակցել են Ռուսաստանի քաղաքացիական պատերազմին։


== Սյուժե ==
1919 թվական։ Ռուսաստանում ընթանում է քաղաքացիական պատերազմ։ Կոտորվել հունգարական ջոկատներից մեկը։ Մարտիկ Լասլոն կարողանում է թաքնվել վանքում, որտեղ գտնվում են հունգարացիները։ Հանկարծակի վրա հասած սպիտակների ջոկատը գազանաբար գնդակահարում է հեղափոխության մարտիկներին։ Քաղաքից դուրս փախչել հաջողվում է միայն թաթար Չինգիզին, ռուս նավաստուն ու հունգարացիներ Լասլոյին ու Անդրաշին։ Նրանք թաքնվում են հոսպիտալում՝ սպիտակգվարդիական վիրավորների թվում, սակայն սպիտակգվարդիական հակահետախուզության կապիտան Չելպանովը հրամայում է գնդակահարել փախստականներին։ Հանկարծակի կրակոցը խոցում է Չելպանովին․ տեղ է հասել կարմիգվարդիական ջոկատը։ Սպիտակգվարդիականների հետ մարտում Չինգիզը զոհվում է։ Հունգարացիներն ու ռուսները «Մարսելյոզ» երգով հարձակվում են թշնամու վրա։


== Դերերում ==
Յոժեֆ Մադարաշ – Իշտվան, հունգարացի հրամանատար
Տիբոր Մոլնար – Անդրաշ
Անդրաշ Կոզակ – Լասլո
Յուխաս Յացինտ – Յանոշ
Անատոլի Յաբբարով – շտաբ-կապիտան Չելպանով
Սերգեյ Նիկոնենկո – փոխ-սպա
Բոլոտ Բեյշենալիև – Չինգիզ
Տատյանա Կոնյուխովա – Ելիզավետա
Քրիստինա Միկոլաևսկա – Օլգա
Վիկտոր Ավդյուշկո – նավաստի
Վերա Ալենտովա – բուժքույր
Միրա Արդովա – բուժքույր
Վալենտինա Բերեզուցկայա – բուժքույր
Եվգենի Կարելսկիխ — պորուչիկ
Միխայիլ Կոզակով – Նեստոր
Ելենա Կոզելկովա – բուժքույր
Զոլտան Լատինովիչ
Նիկոլայ Պարֆյոնով – Սպիտակ բանակի փոխգնդապետ
Նիկոլայ Սերգեև – վանական
Յուլիա Ցոգլին – բուժքույր
Նինա Շորինա – բուժքույր
Գլեբ Ստրիժենով – գնդապետ
Նիկիտա Միխալկով – ենթասպա Գլազունով
Սավելի Կրամարով – Սավվա, բելոկազակ
Ռոման Խոմյատով
Վլադիմիր Պրոկոֆև – Սպիտակ բանակի ենթասպա
Վլադիմիր Գլազկով – գնդապետ Կեդրով


== Ծանոթագրություններ ==
Կերո

Կերո (իսպ․՝ Quero) մունիցիպալիտետ Իսպանիայում։ Մտնում է Տոլեդո պրովինցիայի Կաստիլիա լա Մանչա կազմի մեջ։ Մունիցիպալիտետը գտնվում է Կամպո դե Սան Խուան շրջանի կազմում։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Աուաստե

Աուաստե (էստ․՝ Auaste), գյուղ Էստոնիայի Լյաենեմաա նահանգի Օռու շրջանում։
2011 թվականի տվյալներով գյուղում բնակվում էր 19 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մադրիդի ծովային թանգարան

Մադրիդի ծովային թանգարան (իսպ.՝ Museo Naval de Madrdid), պետական թանգարան Իսպանիայի մայրաքաղաք Մադրիդում։ Նվիրված է Իսպանիայի ավանդույթներին, պատմությանը և ծովային գործունեությանը։


== Պատմություն ==
Իսպանիայի ծովային թանգարանը հիմնադրվել է 1792 թվականի սեպտեմբերի 28-ին։ Թանգարանի հիմնադիրը համարվում է Իսպանիայի թագավոր Կառլ IV-ը։
Թանգարանի ցուցահանդեսում ներկայացված են տարբեր ռազմածովային նկարներ, զենքեր, նավեր, նավաստիների իրեր։ Թանգարանի հավաքածուն սկսում է 15-րդ դարից և հասնում մինչև մեր օրեր։
Թանգարանում է պահվում նաև Ամերիկա աշխարհամասի ամենահին քարտեզը։


== Արտաքին հղումներ ==

Թանգարանի պաշտոնական կայքը
Մաքս Բրաուն

Մաքս Բրաուն (անգլ.՝ Max Brown, փետրվարի 10, 1981(1981-02-10), Ilkley, Բրադֆորդ, Արևմտյան Յորքշիր, Անգլիա, Միացյալ Թագավորություն), անգլիացի դերասան։ Առավել հայտնի է «Թյուդորներ» հեռուստասերիալի երկրորդից չորրորդ եթերաշրջաններում կատարած Էդուարդ Սեյմուրի, «Հոգիներ» սերիալի իներորդ և տասներորդ եթերաշրջաններում կատարած Դմիտրի Լեվենդիսի և «Գեղեցկուհին և հրեշը» հեռուստասերիալի առաջին եթերաշրջանում կատարած բժիշկ Էվան Մարկսի դերերով։


== Կենսագրություն ==
Բրաունը իր ընտանիքի հետ մեծացել է Շրուսբերում, որը գտնվում է Շրոփշայերում։ Ունի երկու քույր՝ Խլոին և Փիբին։ Դեռ մանկուց նա ոգեշնչված է եղել դերասանական խաղով և  հանդես է եկել Շրուսբերի մյուզիք-խոլի բեմում։


== Անձնական կյանք ==
2005 - ից 2008 թվականներին ամուսնացած է եղել Պոլլի Ռոուզի հետ։ 2012 թվական - ից ամուսնացած է մոդել Աննաբել Խորսի հետ։ Նրանց դուստրը Լիլի Պրիմռոուզը ծնվել է 2013 թվականի մայիսի 13 - ին։


== Ֆիլմագրություն ==


=== Ֆիլմեր ===


=== Հեռուստատեսություն ===
Պուշկինո (գյուղ, Սաֆոնովսկի շրջան)

Անվան այլ կիրառումների համար տե՛ս՝ ՊուշկինոՊուշկինո (ռուս.՝ Пушкино), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 447 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գելեյե

Գելեյե, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Սիմոն Մինյոլե

Սիմոն Մինյոլե (անգլ.՝ Simon Mignolet, մարտի 6, 1988(1988-03-06), Sint-Truiden, Հասսելթ, Լիմբուրգ, Ֆլանդրիա, Բելգիա), բելգիացի ֆուտբոլիստ, անգլիական Լիվերպուլի և Բելգիայի հավաքականի դարպասապահ։


== Ակումբային կարիերա ==


=== Սենտ-Տրոյդե ===
Սիմոն Մինյոլեն ծնվել է Սենտ-Տրոյդե քաղաքում, որտեղից որ սկսել է հետաքրքրվել ֆուտբոլով։ 1998 թվականին հաճախել է Սենտ-Տրոյդեյի ֆուտբոլային դպրոց։ Դեբյուտը թիմում տեղի է ունեցել 2005 թվականին՝ Պրո-Լիգայում Գենկի հետ հանդիպման ժամանակ։ 2009 թվականի ապրիլի 1-ին բելգիական երկրորդ լիգայում Ռոնսեյի հետ հանդիպման ժամանակ նա խփեց հանդիպման գնդակներից մեկը։ Արդյունքում 2009/10 մրցաշրջանում նա դարձավ բելգիայի առաջնության լավագույն դարպասապահը։


=== Սանդերլենդ ===
2010 թվականի հունիսի 17-ին Մինյոլեն Սանդերլենդի հետ կնքում է 5 տարվա պայմանագիր։ Սև կատուների կազմում բելգիացու դեբյուտը տեղի ունեցավ օգոստոսի 14-ին, Անգլիայի առաջնությունում՝ Բիրինգհեմի հետ հանդիպման ժամանակ (2։2)։ արդյունքում նա դարձավ հանդիպման լավագույն ֆուտբոլիստ։ 2011 թվակսնի հոկտեմբերի 29-ին Աստոն Վիլլայի խաղի ժամանակ, 51-րդ րոպեին հարձակվողի հետ բախումից հետո Մինյոլել ստացավ քթի կոտրվածք։ Հոկտեմբերի 31-ին Մինյոլեյին ենթարկեցին վիրահատության։ Վնասվածքից հետո Մինյոլեն առաջին անգամ խաղադաշտ դուրդ եկավ 2012 թվականի հունվարի 1-ին Մանչեսթեր Սիթիի դեմ խաղի ժամանակ։ Խաղից հետո լրագրողներին հարցազրույց տվեց Սանդերլենդի գլխավոր մարզիչ՝ Մարտին Օ՛Նիլը, ով ասաց որ Մինյոլեն սկսել է մարզվել խաղից ընդամենը 4 օր առաջref>Мартин О’Нил: «Судьба вернула нам должок»</ref>։


=== Լիվերպուլ ===
2013 թվականի հունիսի 25-ին Մինյոլեն Լիվերպուլի հետ կնքում է 5 տարվա պայմանագիր։ Բելգիացու շաբաթական աշխատավարձը կազմում էր 50 հազար եվրո։ Տրանսֆերի արժեքը կազմեց 9 մլն ֆունտ ստերլինգ։


== Հաջողություններ ==
Բելգիայի տարվա լավագույն ֆուտբոլիստ՝ 2010
բելգիական երկրորդ լիգայի չեմպիոն՝ 2009


== Ծանոթագրություններ ==
Պոլենտա (ուտեստ)

Պոլենտա, իտալական ուտեստ պատրաստված եգիպտացորենի ալյուրից՝ եգիպտացորենի շիլա։ Այն առավել տարածված է Իտալիայի հյուսիսում, ինչպես նաև Շվեյցարիայի իտալական մասում։


== Պատմություն ==
Պոլենտան ի հայտ է եկել դեռևս 16-րդ դարում, երբ եգիպտացորենը Ամերիկայից ներկրվեց Եվրոպա։ Այս շիլայի նախատիպը պատրաստվում էր Հին Հռոմում։ Ի սկզբանե պոլենտան համարվում էր իտալացի գյուղացիների կերակուր, սակայն ժամանակի ընթացքում ավելացվելով տարբեր բաղադրիչներ և մատուցելով այլ ուտեստների հետ այն ներգրավվեց անգամ թանկարժեք ռեստորանների ճաշացանկերում։ Ավանդական պոլետան պատրաստում են մեծ կաթսայի մեջ և խառնում փայտե գդալով։ Տաք ջրին ավելացնում են եգիպտացորենի ալյուր, լավ խառնում մինչև թանձրանա՝ այնքան որ մնա գդալի վրա, որը տևում է մոտ 40 րոպե։ Հետո այն լցվում է սկուտեղի մեջ, բաժանվում մասերի և մատուցվում։ Պոլետան մատուցվում է և որպես գարնիր, և որպես առանձին ուտեստ տարբեր բաղադրիչների հետ միասին. օրիակ՝ խորոված մսի կամ սունկի հետ։
Պոլենտան լինում է տարբեր՝ քաղցր, փափուկ կամ պինդ, որը կարելի է գնել նույնիսկ խանութներից։ Պոլետա օգտագործում են նաև Բալկաններում և արևելաեվրոպական երկրներում։
Քարնավազ

Քարնավազ, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Կիիվուկյուլա

Կիիվուկյուլա (էստ․՝ Kõivuküla), գյուղ Էստոնիայի Տարտումաա նահանգի Հաասլավա շրջանում։
2011 թվականի տվյալներով գյուղում բնակվում էր 31 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սակ (Սղերդի գավառ)

Անվան այլ կիրառումների համար տե՛ս՝ Սակ (այլ կիրառումներ)Սակ, գյուղ Արևմտյան Հայաստանում, Բիթլիսի վիլայեթի Սղերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Լիմանի (այլ կիրառումներ)

Լիմանի, կարող է վերաբերել՝

Լիմանի - գյուղ, Ուկրաինայի Նիկոլաևի մարզի Բերեզանկայի շրջանում
Լիմանի - գյուղ, Ուկրաինայի Նիկոլաևի մարզի Ժովտնևի շրջանում
Տուրվիլ սյուր Օդոն

Տուրվիլ սյուր Օդոն (ֆր.՝ Tourville-sur-Odon), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 1139 մարդ, բնակչության խտությունը` 670.00 մարդ/կմ²։ Բնակավայրը զբաղեցնում է 1.70 կմ² տարածք։


== Աշխարհագրություն ==
Գտնվում է Փարիզ քաղաքից 220 կմ արևմուտք, Կան քաղաքից` 11 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 751 աշխատունակ (15-64 տարեկան)  բնակիչ, որոնցից ակտիվ էին 585-ը, իսկ ոչ ակտիվները` 166։ Ակտիվության ցուցանիշը կազմում է 77,9 %։ 585 աշխատունակ մարդկանցից աշխատել է 549 անձ (282 տղամարդ և 267 կին)։ Գործազուրկ են եղել 36 անձ (20 տղամարդ և 16 կին)։ 166 անաշխատունակներից 63-ը եղել են աշակերտներ կամ ուսանողներ, 75-ը` թոշակառուներ, իսկ 28-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Յամի Գաութամ

Յամի Գաութամ (հինդի՝ यामी गौतम, անգլ.՝ Yami Gautam, նոյեմբերի 28, 1988(1988-11-28), Bilaspur, Himachal Pradesh, Հիմաչալ-Պրադեշ, Հնդկաստան), հնդիկ դերասանուհի և մոդել։ 


== Կենսագրություն ==
Յամին ծնվել է Բիլասպուրում՝ խիմաչալի ժողովրդի ներկայացուցիչների ընտանիքում։ Նրա հայրը՝ Մուկեշ Գաութամը, եղել է փենջաբի ֆիլմերի հայտնի ռեժիսոր։ Յամին ունի քույր Սուրիլին, որը նույնպես դերասանուհի է։ 12 տարեկանում նա ընտանիքի հետ տեղափոխվել է Մումբայ։
Նրա կարիերան սկսվել է «Chand Ke Paar Chalo» և «Yeh Pyar Na Hoga Kam» սերիալներից, որոնց շնորհիվ նա որպես հեռուստատեսային դերասանուհի դարձել է հանրաճանաչ։ 2009 թվականին նա իր առաջնաելույթը կատարել է Կանադայի «Ullasa Utsaha» կինոնկարում, որտեղ խաղացել է հայտնի դերասան Գանեշի հետ։
2012 թվականին Բոլիվուդում դերասանուհին առաջնաելույթ է ունեցել «Դոնոր Վիկի» ֆիլմում, որտեղ ևս նրա զուգընկեր Այուշման Խուրանանի առաջնաելույթն էր։ Նրա հերոսուհին՝ Աշիմա Ռոյը, Արևմտյան Բենգալիայից մի աղջիկ է, որը սիրահարվել է գլխավոր հերոսին։ Ֆիլմը առևտրային հաջողություն է ունեցել և նա իր խաղացած դերի համար արժանացել է քննադատական գնահատականի։
2017 թվականին նա Հրիթիկ Ռոշանի հետ նկարահանվել է «Kaabil» ֆիլմում՝ խաղալով գլխավոր հերոսի կնոջ դերը, որը եղել է նրա նման կույր։ Ֆիլմը առևտրային հաջողություն է ունեցել և արժանացել է դրական գնահատականի։ Նույն թվականին նրա մասնակցությամբ թողարկվել է «Սարկար 3» ֆիլմը, որը ձախողվել է վարձույթում։
Այժմ Յամին նկարահանվում է «Batti Gul Meter Chalu» ֆիլմում, որում նա փոխարինել է Իլեանա Դե Քրուզին։


== Ֆիլմագրություն ==


== Ծանոթագրություն ==
Անդրեյ Հակոբյան

Անդրեյ Ստեփանի Հակոբյան (սեպտեմբերի 19, 1958(1958-09-19), Ալմաթի, Ղազախական ԽՍՀ, ԽՍՀՄ - նոյեմբերի 24, 2013(2013-11-24), Մոսկվա, Ռուսաստան), հայ բժիշկ, պլաստիկ վիրաբույժ։ Բժշկական գիտությունների դոկտոր (1994)։


== Կենսագրություն ==
Անդրեյ Հակոբյանը ծնվել է 1958 թվականին, Ալմա Աթայում։ 1984 թվականին ավարտել է Մոսկվայի Ն. Ի. Պիրոգովի անվան բժշկական ինստիտուտը։ 1986-1990 թվականներին աշխատել է Մոսկվայի Ուրոլոգիայի ՀԳԻ-ում, 1990-1994 թվականներին՝ Մարդու վերարտադրողական հանրապետական կենտրոնի անդրոլոգիայի բաժանմունքի վարիչ, 1994 թվականից՝ տնօրեն։
Աշխատանքները վերաբերում են սեռի զարգացման, ձևավորման և տարբերակման, բջջային վիրաբուժության, վիրահատական գինեկոլոգիայի խնդիրներին, սեռական օրգանների զարգացման արատների, անպտղության և սեռական անկարողության բուժման եղանակների մշակմանը։
150 գիտական աշխատությունների և 10 գյուտերի հեղինակ է։


== Երկեր ==
Индустрия здоровья. Экономика и управление. М., 2003 (в соаторстве).
Состояние здоровья и смертность детей и взрослых репродуктивного возраста в современной России. Россия, М.,1999 ( в соавторстве).
Экономические проблемы здравоохранения. М.,2000 (в соавторстве).
Панорама охраны здоровья: Реструктуризация медицинской помощи и нерешенные вопросы приватизации в здравоохранении. М.,1998 (в соавторстве).
Реформирование здравоохранения и медико-демографический прогноз. М., 2001 (в соавторстве).
Медико-терминологический словарь. М.,2002 (в соавторстве).
Здоровье, общество, здравоохранение. М., 2002 (в соавторстве).
Медико-социальный комплекс: здоровье, экономика, управление. М., 2002 (в соавторстве).


== Ծանոթագրություններ ==
Գրոմադսկոե (գյուղ, Լիտինկայի շրջան)

Անվան այլ կիրառումների համար տե՛ս՝ ԳրոմադսկոեԳրոմադսկոե (ուկրաիներեն՝ Громадське), գյուղ Ուկրաինայի Վիննիցայի մարզի Լիտինկայի շրջանում։ Հիմնադրվել է 1950 թվականին։
2001 թվականի տվյալներով Գրոմադսկոե գյուղում բնակվում էր 419 մարդ։ Բնակավայրը զբաղեցնում է 0,084 կմ² տարածք։ Բնակչության խտությունը կազմում էր 4988,1 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բեգլարբեկի Յայլա

Բեգլարբեկի Յայլա, ամառանոց Ղարաբաղում։ 19-րդ դարի վերջին ուներ 4 տուն բնակիչ, հետագայում լքվել է։


== Ծանոթագրություններ ==
Շերլոկ Հոլմսի թանգարան

Շերլոկ Հոլմսի թանգարան (անգլ.՝ The Sherlock Holmes Museum), սըր Արթուր Կոնան Դոյլի կողմից ստեղծված գրական կերպարի՝ լեգենդար հետախույզ Շերլոկ Հոլմսի տուն-թանգարանը Լոնդոնում։
Համաձայն Արթուր Կոնան Դոյլի ստեղծագործության՝ Շերլոկ Հոլմսը և նրա ընկեր դոկտոր Վաթսոնը 1881-ից 1904 թվականների ընթացքում ապրում էին Բեյքեր սթրիթ 221b հասցեում (221b, Baker street)։ Գրքի գրման ժամանակ նման հասցե Լոնդոնում գոյություն չուներ։ Հետագայում Բեյքեր սթրիթի դեպի հյուսիս ընդլայնման արդյունքում (այնտեղ, որտեղ 19-րդ դարի վերջին գտնվում էր Upper Baker Street (Վերին բեյքեր սթրիթ) փողոցը) պարզվեց, որ այդ համարը հայտնվել է Abbey National շինարարական ընկերության կառուցմանը հանձնարարված համար 215-229 տների ցանկում։ Այդ իսկ պատճառով երկար տարիներ Abbey National ընկերությունը ստիպված ուներ հատուկ քարտուղարություն՝ նամակներին պատասխանելու և այլ թղթակցությունների վարման համար, որոնք մշտապես գալիս էին Բեյքեր սթրիթ 221b հասցեին Շերլոկ Հոլմսի անունով։


== Պատմություն ==
Թանգարանը հիմնադրել է հայազգի Գրեյս Այդինյանցը։ 1990 թվականին նա վաճառել է իր տունը և գումարի մեծ մասը ներդրել թանգարանը հիմնելու համար։ Նա նույնիսկ դատարանով իրավունք է ստացել շենքի վրա դնելու վեպից հայտնի 221B Baker Street հասցեն, չնայած այն հանգամանքին, որ շենքը նախկինում ուներ 239 Baker Street հասցեն:


== Պատկերասրահ ==
Թանգարանի ներսը
		
		
		
		
		
		
		
		
		


== Ծանոթագրություններ ==


== Արտաքին հղումներ ==
The Sherlock Holmes Museum (անգլ.)
The Sherlock Holmes Museum, 221b Baker St, London
(1968) Մեհլտրետեր

(1968) Մեհլտրետեր (անգլ.՝ Mehltretter), աստերոիդ աստերոիդների հիմնական գոտում։ Հայտնաբերվել է 1932 թվականի հունվարի 29-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,743541 ա. մ., առավելագույնը մոտենում է 2,4422 ա. մ. հեռավորության վրա և հեռանում 3,0449 ա. մ.։ Արեգակի շուրջ մեկ ամբողջական պտույտ է կատարում 1659,84 երկրային օրվա ընթացքում, իր ուղեծրով շարժվելով միջինում 0,216889 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,6° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1968) Մեհլտրետեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(9897) Մալերբա

(9897) Մալերբա (անգլ.՝ Malerba), աստերոիդ աստերոիդների հիմնական գոտում։ Հայտնաբերվել է 1996 թվականի փետրվարի 14-ին Մաուրա Տոմբելիի և Ուլիսե Մունարիի կողմից Սիմա Էկարում։
Միջին հեռավորությունը Արեգակից կազմում է 2,221628 ա. մ., առավելագույնը մոտենում է 1,772 ա. մ. հեռավորության վրա և հեռանում 2,6712 ա. մ.։ Արեգակի շուրջ մեկ ամբողջական պտույտ է կատարում 1209,5 երկրային օրվա ընթացքում, իր ուղեծրով շարժվելով միջինում 0,297644 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,37° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9897) Մալերբա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մոնստերա ակումինատա

Մոնստերա ակումինատա (լատ.՝ Monstera acuminata, անգլ.՝ shingle plant), Արակայա (անգլ.՝ Aracaea) ընտանիքին պատկանող ծաղկող բույսի տեսակ է, որը լայնորեն տարածված է Մեքսիկայից դեպի Կենտրոնական Ամերիկա։ Այն առատ է կենտրոնական Պետենում և ձգվում է Սան Լուիս Պոտոսիի հյուսիս։ Այսպիսով այն Մոնստերայի ամենահյուսիսային տեսակն է։


== Նկարագրություն ==
Մոնստերա ակումինատան ծլում է հողի մեջ և աճում է հորիզոնական որպես ցածր փռված խոտաբույս։ Երիտասարդ բույսը շատ ավելի փոքր է և սրտաձև, մսոտ, կլորավուն, կպչուն տերևներով, որ աճում են երկու տեղից և միախառնվում են իրար էլիպսաձև ցողունով և 1-5 սանտիմետր երկարությամբ և ասիմետրիկ տերևներով։ 
Երբ այն բախվում է ծառի բնին, օգտագործում է իր տարեց արմատները ուղղահայաց աճելու նպատակով։ Հասուն բույսը նման է Մոնստերա դելիկիոսային, և այս տերևները ձևավորվում են երբ բույսը հասնում է 15 ոտնաչափի։ Սա սեռական դիմորֆիզմի օրինակ է։ Տերևները փափուկ են, պապիլոսային ցողունը 2-3.5 սանտիմետր խտությամբ և ցողունի 6-11 սանտիմետր երկարությամբ։ Դեպի վեր աճելուց հետո, հեմիեպտիտի լատ.՝ hemiepiphyte արմատի ստորին մասը մահանում և փտում է, այդպիսով կորցնելով իր կապը հողի հետ։


== Ծանոթագրություններ ==
Աստրիդ Բերժե Ֆրիսբի

Աստրիդ Բերժե Ֆրիսբի (անգլ.՝ Àstrid Bergès-Frisbey, մայիսի 26, 1986(1986-05-26), Բարսելոնա, Իսպանիա), ֆրանսիա-իսպանական ծագում ունեցող դերասանուհի։


== Կենսագրություն ==
Աստրիդ Բերժե Ֆրիսբին ծնվել է 1986 թվականի մայիսի 26-ին Իսպանիայի Բարսելոնա քաղաքում։ Նրա հայրը կատալոնացի է, իսկ մայրը՝ կիսով չափ ֆրանսիացի կիսով չափ ամերիակիցի։ Աստրիդը մանկությունը անցկացրել է Փարիզում։ Հոր մահից հետո նա թողեց իր ուսումը և 2007 թվականից սկսեց նկարահանվել ֆիլմերում։ Բացի ֆիլմերում նկարահանվելուց, Աստրիդը նաև զբաղվել է մոդելային բիզնեսով, նկարահանվել է «Glamour» և «Vogue» ամսագրերի համար։ Նա դարձել է հայտնի, երբ նկարահանվել է «Կարիբյան ծովի ծովահենները։ Օտար ափերին» ֆիլմում ջրահարս Սիրենի դերը։


== Անձնական կյանք ==
Աստրիդը շատ սահուն խոսում է կատալոներեն, իսպաներեն և ֆրանսերեն, նաև «Կարիբյան ծովի ծովահենները։ Օտար ափերին» ֆիլմում ջրահարս Սիրենի դերը խաղալու համար սովորել է անգլերեն։ Ֆիլումերում նկարահանվելու համար նրան օգնել է իր հայրենակցուհի Պենելոպե Կրուսը, ինչպես նաև շփում է ունեցել իր գործընկերների հետ։


== Ֆիլմագրություն ==


== Ծանոթագրություններ ==


== Արտաքին հղումներ ==
Աստրիդ Բերժե Ֆրիսբի (անգլ.) Internet Movie Database կայքում
Աստրիդ Բերժե Ֆրիսբի Թվիթթերում
Աստրիդ Բերժե Ֆրիսբի Ինստագրամում
Ռուպերտ Բրուք

Ռուպերտ Չոուներ Բրուք (անգլ.՝ Rupert Chawner Brooke, օգոստոսի 3, 1887(1887-08-03)[…], Rugby, Ուորիքշիր, Անգլիա, Մեծ Բրիտանիայի և Իռլանդիայի միացյալ թագավորություն - ապրիլի 23, 1915(1915-04-23)[…], Եգեյան ծով, Հունաստան) - անգլիացի բանաստեղծ, հայտնի է  Առաջին համաշխարհային պատերազմի տարիներին գրած իդեալիստական ռազմական սոնետներով։


== Կենսագրություն ==
Ծնվել է ուսուցիչ Ուիլյամ Պարկեր Բրուքի և Ռութ Մերի Բրուքի (ծննդյամբ Կոտտերիլ) ընտանիքում, երեք երեխաներից երկրորդն էր։ Կրթություն է ստացել Հիլլբրոուի և Ռագբիի դպրոցներում։ Եվրոպայով շրջագայելու ընթացքում Բրուկը գրել է «Ջոն Ուեբստեր և Ելիզավետյան ողբերգությունը» վերնագրով թեզը, որի շնորհիվ ստացել է կրթաթոշակ Քեմբրիջի թագավորական քոլեջում սովորելու համար, որտեղ դարձել է «Քեմբրիջի առաքյալներ» ինտելեկտուալ ընկերության անդամ և մասնակցել թատերական «Մարլոյի ընկերության» ստեղծմանը։ Բրուկն ընկերներ և գաղափարակիցներ է գտել Բլումսբերրի խմբում, որի անդամներից ոմանք բացահայտորեն հիանում էին երիտասարդ պոետի տաղանդով։ Նա նաև պոետների գեորգյանց (մինչմոդեռնիստական գրական ուղղություն Անգլիայում 1910-ական թթ) ընկերության անդամ էր։ 1913 թվականին Բրուկը լուրջ էմոցիոնալ ճգնաժամ է ապրել՝  իր ընկերուհի՝ Քեթրին Լերդ Կոկսի հետ երկարատև հարաբերությունների խզման պատճառով։ Ուժերը վերականգնելու համար՝ նա ճամփորդել է ԱՄՆ-ում և Կանադայում՝ կատարելով ճանապարհորդական նշումներ «Westminster Gazette»-ի համար։ Այդ նույն ժամանակահատվածում նա ծանոթացել է անգլիացի դերասանուհի Քեթլին Նեսբիթթի հետ, ում էլ նվիրել է մի քանի սիրային սոնատներ։ Առաջին համաշխարհային պատերազմի ժամանակ նա ընդգրկվել է ռազմածովային ուժերի պահեստազորում, որտեղ էլ ստացել է կրտսեր լեյտենանտի կոչում։ 1914 թվականի հոկտեմբերին Բրուկը մասնակցել է դեպի Անթվերբեն արշավին։ 1915 թվականին միացել է միջերկրածովյան արշավախմբի ուժերին Դարդանելի ռազմական գործողությանը մասնակցելու համար։ Սակայն փետրվարին սեպսիսով հիվանդանում է։ 1915 թվականի ապրիլի 23-ին Բրուկը մահանում է ֆրանսիական լողացող հիվանդանոցում, որը գտնվում է Սկիրոս կղզուց ոչ հեռու, որտեղ էլ թաղվել է։ Բրուկի հիշատակին ծառայակիցներից մեկը՝ երգահան  Ֆրեդերիկ Կելլին, նվիրել է եղերերգություն (էլեգիա) լարային երգչախմբի համար։ Ռուպերտ Բրուկ կյանքից վաղ է հեռացել՝ թողնելով մի շարք վառ ստեղծագործություններ։ Առավել հայտնի են Առաջին աշխարհամարտի տարիներին գրված սոնետները, որոնցից, հատկապես, աչքի է ընկնում «Զինվոր» վերնագրով սոնետը (անգլ.՝  The Soldier):


== Գրականություն ==
Christopher Hassall. Rupert Brooke: A Biography (Faber and Faber, 1964)
Nigel Jones. Rupert Brooke: Life, Death and Myth (Metro Books, 1999)


== Ծանոթագրություններ ==


== Արտաքին հղումներ ==
The Rupert Brooke Society (անգլ.)
Rupert Brooke on Skyros (անգլ.)
Ռուպերտ Բրուկի բանաստեղծությունները (ռուս.)
Birds (երգ, Անուկ)

Birds (Թռչուններ), հոլանդացի երգչուհի Անուկի երգն է, որով ներկայացրել է Նիդերլանդները Եվրատեսիլ 2013 երգի մրցույթում։ Երգը մրցույթի եզրափակիչ փուլում զբաղեցրել է 9-րդ հորիզոնականը 114 միավորով։


== Թրեքների ցանկ ==
Թվայնացված ներբեռնում"Birds" - 3:23CD սինգլ (Universal M27611)"Birds" - 3:23
"Stardust" - 3:31


== Դիրքը չարթերում ==


=== Ամենշաբաթյա չարթեր ===


=== Տարեվերջյան չարթեր ===


== Ծանոթագրություններ ==
An Absence of Empathy

An Absence of Empathy - Frameshift խմբի երկրորդ ալբոմը պրոգրեսիվա-մետալիկ ալբոմը, դուրս է եկել 2005 թվականին Հենին Պաուլի ProgRock Records լեյբլում։
Ինչպես խմբի մնացած բոլոր, այնպես էլ այս ալբոմը ևս հիմնած է Օկսֆորդից մի պրոֆեսորի նույնանուն գրքի վրա՝ էվոլուցիանիստ Ռիչարդ Դոքինզը։
Երգի վոկալիստն է Սեբաստյան Բախը։ Մյուս գործիքների վրա աշխատել են Հենին Պաուլի խմբի անդամները։


== Երաժշտությունների ցանկ ==
"Human Grain (An Absence Of Empathy)" – 4:41
"Just One More (Murder I - Serial Killer)" – 5:49
"Miseducation (Violence in Schools I - The Teacher)" – 5:41
"I Killed You (Murder II - Impulse Killer)" – 9:01
"This Is Gonna Hurt (Torture I - Torturing)" – 4:34
"Push The Button (War I - Modern War / Impersonal)" – 6:10
"In An Empty Room (Rape I - The Victim)" – 5:52
"Outcast (Violence in Schools II - School Shooting)" – 5:32
"Blade (War II - Historical War / Personal)" – 9:23
"How Long Can I Resist (Rape II - The Assailant)" – 6:05
"When I Look Into My Eyes (Torture II - Being Tortured)" – 5:13
"What Kind Of Animal (Human Grain - Part II)" – 5:57


== Մասնակիցներ ==
Sebastian Bach - վոկալ
Henning Pauly - կիթառ, բաս կիթառ, բանջո, դաշնամուր, սինթեզ,
Երաժշտություն- Henning Pauly
Հքսանդո

Հքսանդո (հանգըլ։ 흑산도, հանջա։ 黑山島), կղզի Դեղին ծովում։ Պատկանում է Հարավային Կորեային։


== Աշխարհագրություն ==
Կղզին գտնվում է Հարավային Ջոլա նահանգի Մոկփհո քաղաքից 97 կմ հարավ-արևմուտք։ Վարչականորեն պատկանում է Սինան գավառին։
Տարածքը 19,7 կմ² է, ամենաբարձր կետը՝ 400 մ։ Ռելիեֆը լեռնային է։
Կղզու բնակչությունը կազմում է 3 133 մարդ։


== Պատկերասրահ ==

		
		
		


== Ծանոթագրություններ ==
Ժողովածու (4138)

Ժողովածու (4138), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4138 թվի տակ։ Ձեռագիրը գրվել է 1696 թվականին Սարգիս Շոռոթեցի գրիչի կողմից [Սուրբ Ստեփաննոս] վանքում։ Ծաղկող՝ Սարգիս Շոռոթեցի։ Գրված է թղթի վրա, որը ունի 26X19 չափս։ Ձեռագիրը կազմված է 352 թերթից։ Գրված է երկսյուն, բոլորգրով։ Ունի կիսախորան, լուսանցազարդ մանրանկարներ։ Պահպանակը ունի 3 էջ, գրված է մագաղաթի վրա՝ բոլորագծով երկաթագրով, Աւետարան։ Կազմը` կաշեպատ տախտակ դրոշմազարդ։ Հիշատակարաններ գրչի՝ 295բ, ստացողի՝ 41ա, 54
ա, 153ա, կնիք ստացողի՝ 301ա (1677 թվական)։


== Բովանդակություն ==
Ոսկեբերանի Մեկնութիւն Յովհաննու։
Իգնատիոսի Մեկնութիւն Ղուկասու։


== Ծանոթագրություններ ==
711

711 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 711 թվականն է, 
VIII դարի 11-րդ տարին։


== Դեպքեր ==
Ապրիլի 27 - Պիրենեյան թերակղզու արաբական նվաճումներ․ Թարիկ իբն Զիյադի գլխավորած 7000-անոց մուսուլմանական զորքն անցավ Ջիբրալթար և սկսեց արաբական արշավանքները Պիրենեյան թերակղզում։


== Ծնունդներ ==


== Մահեր ==
Կենիտի Մաեյամադա

Կենիտի Մաեյամադա (ճապ.՝ 前山田 健一 Maeyamada Ken'ichi, հուլիսի 4, 1980(1980-07-04), Օսակա, Ճապոնիա), ճապոնացի կոմպոզիտոր, երաժիշտ և երգահան։ Համարվում է Shiritsu Ebisu Chugaku խմբի պրոդյուսերը։ Հայտնի է նաև Հիադաին (ճապ.՝ ヒャダイン) մականունով։
Կենիտին երգեր է գրել անիմե-սերիալների և այլ ճապոնացի երաժիշտների համար։ Բացի այդ, Հիադաին մականունով նա ստեղծել է անիմեների և համակարգչային խաղերի երգերի ռեմիքսներ՝ դրանք տեղադրելով Յություբում և Nico Nico Douga-ում, որտեղ դրանք հավաքում էին 20 միլիոնից ավել դիտում։


== Կենսագրություն ==
Մաեյամադան 4 տարեկան հասակից սկսել է նվագել դաշնամուր, իսկ միջնակարգ դպրոցում (Ճապոնիայում միջնակարգ դպրոցն ավարտում են 15 տարեկանում) առաջին անգամ գրել է երգ սինթեզատորի համար։
Կիոտոյի համալասրանն ավարտելուց հետո դարձել է պոետ-երգահան Գորո Մացուիի աշակերտը։
2007 թվականին գրել «Don't Go Baby» երգի տեքստը, որն օգտագործվել է Initial D: Fourth Stage անիմեում։
2007 թվականի դեկտեմբերին նա իր համար ստեղծեց «Հիադաին» մականունը և Nico Nico Douga-ում տեղադրեց Mega Man 2-ի կերպար Քրեշմանի երգի ռեմիքսը՝ ավելացնելով երգի տեքստը։ Սկզբում նրա ռեմիքսները շատ էին քննադատում, բայց հետո դրանք հայտնի դարձան, որոնցից առանձնանում են երկուսը՝ «Four Fiends of the Elements»-ն Final Fantasy IV-ից և «Western Show»-ը Super Mario World-ից։ 2010 թվականի մայիսին Մաեյամադան հայտնեց իր երկրպագուներին, որ Հիադաինը հենց ինքն է։


== Երաժշտական ոճ ==
Pizzicato Five-ի Յասուհարու Կոնիսին, Սիոիտիրո Հիրատան և Յուսուկե Իտակագակին կրել են Մաեյամադայի ազդեցությունը։ Իր սոլո երգերի համար նա կատարում է և՛ կանացի ձայները, և՛ տղամարդկային՝ օգտագործելով թվային մշակում։ Իր սոլո տեսահոլովակներում, օրինակ՝ «Hyadain no Kakakata Kataomoi-C»-ում և «Hyadain no Joujou Yuujou»-ում հայտնվում են երկու կերպարներ՝ Հիադաինը (տղամարդ) և  Հիադարուկոն (կին). նա նաև նրանց անունից գրառումներ է անում իր բլոգում։


== Սոլո սկավառակագրություն (Հիադաին մականունի ներքո) ==


=== Սինգլեր ===


=== Ալբոմներ ===


==== Ստուդիական ալբոմներ ====


==== Մինի ալբոմներ ====


== Երաժիշտներ, որոնց համար Կենիտին գրել է երգեր ==
Stardust PromotionMomoiro Clover Z
Shiritsu Ebisu Chugaku
Tacoyaki RainbowAKB48no3bHello! ProjectMilkyWay
Կոհարու ԿուսումիJohnny'sKis-My-Ft2
Kanjani 8Այլ9nine
Նանա ՄիձուկիԿորեացի արտիստներDong Bang Shin Ki
FTISLAND


== Ծանոթագրություններ ==


== Արտաքին հղումներ ==
http://maeyamada.com/ Կենիտի Մաեյամադա. պաշտոնական կայք
Պաշտոնական բլոգ
պաշտոնական յություբյան ալիք
Պաշտոնական վիդեոալիքը Nico Nico Douga-ում
Paint the Sky with Stars

Paint the Sky with Stars, իռլանդացի երգչուհի Էնյայի լավագույն հավագածուներից է, թողարկվել է 1997 թվականին։ Հավագածուն ներառում է 2 նոր թրեք՝ «Paint the Sky with Stars» և «Only If...»։


== Կոմպոզիցիաների ցանկ ==
Orinoco Flow - 4:26
Caribbean Blue - 3:58
Book of Days (English Lyric) - 2:56
Anywhere Is (Edit) - 3:46
Only If... - 3:19
The Celts - 2:57
China Roses - 4:40
Shepherd Moons - 3:40
Ebudæ - 1:52
Storms in Africa - 4:11
Watermark - 2:26
Paint the Sky with Stars - 4:15
Marble Halls - 3:55
On My Way Home (Remix) - 3:38
The Memory of Trees - 4:19
Boadicea - 3:28


== Սինգլներ ==
«Only If…» երգը թողարկվել է որպես սինգլ նույն թվականին, երբ թողարկվել է «Willows On The Water» երգը։


== Ստեղծում ==
Պրոդյուսեր՝ Նիկի Ռայան,
Ինժեներ՝ Էնյա, Նիկի Ռայան,
Տեքստ՝ Ռոմա Ռայան,
Ինժեներ Marble Halls: Էնյա, Նիկի Ռայան,
Բոլոր թրեկները լույս են տեսել EMI Songs Ltd,
Լուսանկարներ՝ Դավիդ Շայնման,
Յուրացում՝ Արուն։


== Վաճառք ==


== Ծանոթագրություններ ==
Սեն Պիեռ դյու Ժոնքե

Սեն Պիեռ դյու Ժոնքե (ֆր.՝ Saint-Pierre-du-Jonquet), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 193 մարդ, բնակչության խտությունը` 23.62 մարդ/կմ²։ Բնակավայրը զբաղեցնում է 8.17 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ արևմուտք, Կան քաղաքից` 19 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 136 աշխատունակ (15-64 տարեկան)  բնակիչ, որոնցից ակտիվ էին 110-ը, իսկ ոչ ակտիվները` 26։ Ակտիվության ցուցանիշը կազմում է 80,9 %։ 110 աշխատունակ մարդկանցից աշխատել է 101 անձ (56 տղամարդ և 45 կին)։ Գործազուրկ են եղել 9 անձ (6 տղամարդ և 3 կին)։ 26 անաշխատունակներից 7-ը եղել են աշակերտներ կամ ուսանողներ, 16-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կապույտ լապտեր (ժողովածու)

Անվան այլ կիրառումների համար տե՛ս՝ Կապույտ լապտեր (այլ կիրառումներ)«Կապույտ լապտեր» (ռուս.՝ «Синий фонарь»), ռուս ժամանակակից գրող Վիկտոր Պելևինի պատմվածքների առաջին ժողովածուն է, որը լույս է տեսել 1991 թվականին։ Անվանվել է ժողովածուում ընդգրկված «Կապույտ լապտեր» պատմվածքի անունով։ Ժողովածուն ներառում է Պելևինի՝ նախկինում հրապարակված գործերի մեծ մասը, ինչպես նաև մի քանի չհրապարակված գործեր։ 1993 թվականին Վիկտոր Պելևինը «Կապույտ լապտեր» պատմվածքների ժողովածուի համար արժանացել է «Փոքր Բուկեր» գրական մրցանակի։


== Ընդհանուր թեմաներ ==
Գրականագետ Տատյանա Շչուչկինան նշում է, որ «Կապույտ լապտեր» ժողովածուի պատմվածքներին բնորոշ է ընդհանուր սուբյեկտիվ միստիկական-փիլիսոփայական ուղղվածությունը։ Ժողովածուի ստեղծագործությունների մեծ մասում առկա է կապույտ լապտերի պատկերը, որը խորհրդանշում է մեր աշխարհի և հանդերձյալ աշխարհի սահմանը։ Ժողովածուի պատմվածքների միստիկան հիմնականում հիմնված է բուդդայականության սկզբունքների վրա։ Մասնավորապես, որ մեր կյանքում կա տառապանք, որից կարելի է խուսափել՝ անցնելով ավելի բարձր աշխարհ։ Պատմվածքների մեծ մասի թեման է մահվան գիտակցումը որպես վերածնունդ և նոր կյանքի սկիզբ։
Գրող Եվգենի Նեկրասովի կարծիքով՝ «Կապույտ լապտեր» ժողովածուի պատմվածքներում Պելևինը ֆանտաստիկան օգտագործում է որպես գրական հնարք, այլ ոչ թե որպես ժանր։ Նրա կարծիքով՝ հեղինակը ձգտել է «հայելին կորացնել այնպես, որ մարդը տեսնի աղավաղված, բայց իր իսկ գծերը, որոնք ուշադրություն չէին գրավում, քանի որ սովորական էին»։ Քննադատները նաև նշել են, որ ժողովածուի ստեղծագործությունների տարրերը հիմնականում ստատիկ են. հերոսները հիմնականում զբաղված են ոչ թե գործողություններով, այլ իմաստավորմամբ։


== Բովանդակություն ==
Մաս 1. Պետպլանի արքայազնը

Համար XII ցախատան կյանքն ու արկածները
Մենակյացը և Վեցմատնյան
Վերվոլկի խնդիրը միջին գոտում
Պետպլանի արքայազնըՄաս 2. Քնիր

Քնիր
Լուրեր Նեպալից
Վերա Պավլովնայի իններորդ երազը
Կապույտ լապտեր
ԽՍՀՄ Թայշոու Չժուան
ՄարդոնգներՄաս 3. Բուլդոզերավարի օրը

Բուլդոզերավարի օրը
Մանկության գոյաբանությունը
Ներկառուցված հիշեցուցիչ
ՄիջնախաղՄաս 4. Ուխրյաբ

ՈւխրյաբՄաս 5. Կրակե տարիների հիշողությունը

Երաժշտություն սյունից
Լուսնագնաց (հատված «Օմոն Ռա» վիպակից)
Կրեգերի հայտնությունը (փաստաթղթերի հավաքածու)
Հատուցման զենքը
Վերակառուցողը
Բյուրեղապակյա աշխարհ


== Արձագանքներ ==


== Ծանոթագրություններ ==


== Գրականություն ==
Некрасов Е. Виктор Пелевин. Синий фонарь // Октябрь. 1993. № 5. С. 185.
Щучкина Т. В. Рассказовое творчество Виктора Пелевина. — СПб. : фак-т филологии и искусств СПбГУ, 2010. — 60 с. — (Сер. «Лит. направления и течения»; Вып. 37)
Իշտարի երկիր

Իշտարի երկիր, Վեներա մոլորակի երկու հիմնական լեռնային շրջաններից մեկը։ Իշտարի երկիրը երկու «մայրցամաքներից» փոքրն է և գտնվում է մոլորակի հյուսիսային բևեռին մոտ, 70°24′ հս․. լ. 27°30′ ավ. ե.70,4° с. ш. 27,5° в. д.﻿ / 70.4; 27.5 կոորդինատներում։ Անվանվել է աքքադյան աստվածուհի Իշտարի պատվին։
Իշտարի երկրի մակերեսը մոտավորապես համեմատելի է Ավստրալիայի կամ ԱՄՆ-ի մայրցաքմաքային մասի մակերեսի հետ։ Այս երկրի արևելքում գտնվում է լեռնաշղթա, որը ստացել է Մաքսվելի լեռներ անունը։ Այս լեռների բարձրությունը կազմում է մոտ 11 կմ։ Համեմատության համար, Երկրի ամենաբարձր լեռը՝ Ջոմոլունգման ունի 8,8 կմ բարձրություն ծովի մակերևույթից։ Այս լեռնաշղթայի մի ծայրում գտնվում է լավայով լցված 100 կմ տրամագծով հարվածային խառնարան։
Իշտարի երկիրը շրջապատում են Վեներայի չորս գլխավոր լեռնաշղթաները՝ արևելքում - Մաքսվելի լեռները, հյուսիսում - Ֆրեյայի լեռները, արևմուտքում - Ակնայի լեռները և հարավում - Դանույի լեռները։ Այսպիսով, ստացվում է մակերևույթի ցածրադիր տարածք, որը ստացել է Լակշմիի բարձրավանդակ անունը, որը իր հերթին անվանվել է հնդկական Լակշմի աստվածուհու պատվին։
Իշտարի երկրում են տեղակայված նաև Սակագավեյա, Կոլետ և Կլեոպատրա հայտնի կանանց անունները կրող հաբուխները։
Իշտարի երկրում մակերևույթի մակերեսը ունի խճանկարային կառուցվածք, ինչը հետևում է այն մասին, որ մոլորակի մակերևույթը գտնվում է շարժման մեջ։


== Արտաքին հղումներ ==
Իշտարի երկրաբանական էվոլյուցիան Archived 2006-05-11 at the Wayback Machine.(անգլ.)
Կազմող

Անվան այլ կիրառումների համար տե՛ս՝ Կազմող (այլ կիրառումներ)
Կազմող կամ կազմարար, ձեռագիրը, գիրքը կազմի մեջ ամփոփող, ամրացնող վարպետ։ Միջին դարերում հայկական ձեռագրեր կազմողները կոչվել են «կազմիչ», «կազմող», «կապող», «գրակապ», «կազմարար», «փերթակար»։
Մագաղաթյա ձեռագրի հայ հնագույն Կազմողի մասին հիշատակությունը 5-րդ դարից է («Գէորգ կազմիչ», Երևանի Մեսրոպ Մաշտոցի անվան Մատենադարան, ձեռագիր № 5547), թղթյա ձեռագրինը՝ 999 թվականից («Տիրանուն կազմիչ», Վենետիկի Մխիթարյան մատենադարան)։ Մետաղյա կազմեր պատրաստելիս կազմարարներին օգնել են դարբինները, ոսկերիչները, արծաթագործները։
Կազմարարությունը բավականին զարգացած էր Միջնադարյան Հայաստանում։ Կազմողների գործերից շատ բան է մեզ հասել։ Կազմող է կոչվում նաև խաչքարեր կերտող վարպետը։